CELEX: 32012L0051
Language: lv
Date: 2012-10-10 00:00:00
Title: Komisijas Deleģētā direktīva 2012/51/ES ( 2012. gada 10. oktobris ), ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES III pielikumu attiecībā uz atbrīvojumiem lietojumiem, kuros ir kadmijs  Dokuments attiecas uz EEZ

18.12.2012   
            
            
               LV
            
            
               Eiropas Savienības Oficiālais Vēstnesis
            
            
               L 348/18
            
         KOMISIJAS DELEĢĒTĀ DIREKTĪVA 2012/51/ES
   (2012. gada 10. oktobris),
   ar ko, pielāgojot zinātnes un tehnikas attīstībai, groza Eiropas Parlamenta un Padomes Direktīvas 2011/65/ES III pielikumu attiecībā uz atbrīvojumiem lietojumiem, kuros ir kadmijs
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 8. jūnija Direktīvu 2011/65/ES par dažu bīstamu vielu izmantošanas ierobežošanu elektriskās un elektroniskās iekārtās (1) un jo īpaši tās 5. panta 1. punkta a) apakšpunktu,
   tā kā:
   
               (1)
            
            
               Direktīva 2011/65/ES aizliedz izmantot kadmiju tirgū laistās elektriskās un elektroniskās iekārtās.
            
         
               (2)
            
            
               Kadmija aizstāšana analogo optoelektronisko savienotājierīču fotorezistoros, ko izmanto profesionālajās audioiekārtās, joprojām nav tehniski realizējama. Tāpēc kadmija lietojumam šajos fotorezistoros būtu jāpiemēro atbrīvojums no šā aizlieguma. Tomēr minētais atbrīvojums būtu jānosaka uz ierobežotu laiku, jo tiek veikti pētījumi par bezkadmija tehnoloģiju, un aizstājēji varētu būt pieejami līdz 2013. gada beigām.
            
         
               (3)
            
            
               Tādēļ Direktīva 2011/65/ES būtu attiecīgi jāgroza,
            
         IR PIEŅĒMUSI ŠO DIREKTĪVU.
   1. pants
   Direktīvas 2011/65/ES III pielikumu groza saskaņā ar šīs direktīvas pielikumu.
   2. pants
   1.   Dalībvalstīs stājas spēkā normatīvie un administratīvie akti, kas vajadzīgi, lai izpildītu šīs direktīvas prasības vēlākais līdz 2013. gada 2. janvārim. Dalībvalstis tūlīt dara Komisijai zināmu minēto noteikumu tekstu.
   Kad dalībvalstis pieņem minētos noteikumus, tajos iekļauj atsauci uz šo direktīvu vai šādu atsauci pievieno to oficiālajai publikācijai. Dalībvalstis nosaka, kā izdarāma šāda atsauce.
   2.   Dalībvalstis dara Komisijai zināmus savu tiesību aktu galvenos noteikumus, ko tās pieņem jomā, uz kuru attiecas šī direktīva.
   3. pants
   Šī direktīva stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   4. pants
   Šī direktīva ir adresēta dalībvalstīm.
   
      Briselē, 2012. gada 10. oktobrī
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 174, 1.7.2011., 88. lpp.
   
      PIELIKUMS
      Direktīvas 2011/65/ES III pielikumam pievieno šādu 40. punktu:
      
         
                     “40
                  
                  
                     Kadmijs analogo optoelektronisko savienotājierīču fotorezistoros, ko izmanto profesionālajās audioiekārtās
                  
                  
                     Zaudē spēku 2013. gada 31. decembrī”